Ericu950/Stoicheia-meter-silver huggingface dataset:
ὅτε μὲν οὖν εἰς τοσοῦτον ἐπιδέδωκε καὶ συνηύξηται , ὡς μονονουχὶ τῇ ἀορίστῳ τοῦ κενοῦ φύσει τῷ τῆς ἐλάσεως ἀπειρομεγέθει συνδραμεῖν , σπέρματος ἔχει καὶ τοῦτο λόγον , ὅτε δὲ κατὰ τὴν παλιγγενεσίαν ἐκ τελείων τῶν μερῶν τῆς συμπάσης οὐσίας * * * , στελλομένου μὲν κατὰ τὴν σβέσιν τοῦ πυρὸς εἰς παχὺν ἀέρα , στελλομένου δ ἀέρος εἰς ὕδωρ καὶ συνίζοντος , παχυνομένου δ ἔτι μᾶλλον ὕδατος κατὰ τὴν εἰς γῆν , τὸ πυκνότατον τῶν στοιχείων , μεταβολήν 0 1 .
ἔστι δὲ ταῦτα παρὰ τὰς κοινὰς ἐννοίας τῶν δυναμένων ἀκολουθίαν πραγμάτων ἐκλογίζεσθαι .
δίχα τοίνυν τῶν εἰρημένων κ ἀκείνῳ χρήσαιτ ἄν τις εἰς πίστιν , ὃ καὶ τοὺς μὴ πέρα τοῦ μετρίου φιλονεικεῖν αἱρουμένους ἐπισπάσεται .
τῶν ἐν ταῖς συζυγίαις ἐναντίων ἀμήχανον τὸ μὲν εἶναι , τὸ δὲ μή 0 1 ·
λευκοῦ γὰρ ὄντος ἀνάγκη καὶ μέλαν ὑπάρχειν καὶ μεγάλου βραχὺ καὶ περιττοῦ ἄρτιον καὶ γλυκέος πικρὸν καὶ ἡμέρας νύκτα καὶ ὅσα τούτοις ὁμοιότροπα 0 1 .
γενομένης δ ἐκπυρώσεως , ἀδύνατόν τι συμβήσεται ·
τὸ μὲν γὰρ ἕτερον ὑπάρξει τῶν ἐν ταῖς συζυγίαις .
τὸ δὲ ἕτερον οὐκ ἔσται .
φέρε δ οὑτωσὶ θεασώμεθα ·
πάντων εἰς πῦρ ἀναλυθέντων , κοῦφον μὲν ἔσται τι καὶ μανὸν καὶ θερμόν  ἴδια γὰρ πυρὸς ταῦτα  , βαρὺ δ  οὐδὲν ἢ πυκνὸν ἢ ψυχρόν , τὰ τοῖς λεχθεῖσιν ἐναντία 0 1 .
πῶς οὖν ἄν τις ἐπιδείξαι μᾶλλον τὴν πεπλεγμένην ἐκ τῆς ἐκπυρώσεως ἀκοσμίαν ἢ τὰ φύσει συνυπάρχοντα δεικνὺς ἀπαρτώμενα τῆς συζυγίας 0 ;
ἡ δ ἀλλοτρίωσις ἐπὶ τοσοῦτον κεχώρηκεν , ὡς τοῖς μὲν ἀιδιότητα προσομολογεῖν , τοῖς δὲ τὸ ἀνύπαρκτον 0 1 .
ἔτι τοίνυν κ ἀκεῖνό μοι δοκεῖ μὴ ἀπὸ σκοποῦ τοῖς ἰχνηλατοῦσι τ ἀληθὲς εἰρῆσθαι ·
φθειρόμενος ὁ κόσμος ἤτοι ὑπό τινος ἑτέρας φθαρήσεται αἰτίας ἢ ὑπὸ θεοῦ .
ὑπ ἄλλου μὲν οὐδενὸς τὸ παράπαν δέξεται διάλυσιν ·
οὐδὲν γάρ ἐστιν ὃ μὴ περιέχει ·
τὸ δὲ περιεχόμενον καὶ κατακρατούμενον ἀσθενέστερον δήπου τοῦ περιέχοντος , ὑφ οὗ καὶ κατακρατεῖται 0 .
ὑπὸ δὲ θεοῦ φθείρεσθαι λέγειν αὐτὸν πάντων ἀνοσιώτατον 0 ·
ὁ γὰρ θεὸς οὐκ ἀταξίας καὶ ἀκοσμίας καὶ φθορᾶς ἀλλὰ τάξεως καὶ εὐκοσμίας καὶ ζωῆς καὶ παντὸς αἴτιος ἀνωμολόγηται τοῦ ἀρίστου παρὰ τοῖς τ ἀληθῆ δοξάζουσι .
θαυμάσαι δ ἄν τις τοὺς τὰς ἐκπυρώσεις καὶ παλιγγενεσίας θρυλοῦντας οὐ μόνον ἕνεκα τῶν εἰρημένων , οἷς ἀπελέγχονται ψευδοδοξοῦντες , ἀλλὰ καὶ δι ἐκεῖνο μάλιστα .
τεττάρων γὰρ ὄντων στοιχείων , ἐξ ὧν ὁ κόσμος συνέστηκε , γῆς , ὕδατος , ἀέρος , πυρός , τίνος ἕνεκα πάντων ἀποκληρωσάμενοι τὸ πῦρ τὰ ἄλλα φασὶν εἰς τοῦτο μόνον ἀναλυθήσεσθαι ;
δέον γάρ , εἴποι τις ἄν ,  πῶς οὔκ 0 ;
εἰς ἀέρα ἢ ὕδωρ ἢ γῆν 0 ·
ὑπερβάλλουσαι γὰρ καὶ ἐν τούτοις εἰσὶ δυνάμεις .
ἀλλ οὐδεὶς ἐξαεροῦσθαι ἢ ἐξυδατοῦσθαι ἢ ἀπογεοῦσθαι τὸν κόσμον εἶπεν , ὥστ εἰκὸς ἦν μη δὲ ἐκπυροῦσθαι φάναι .
χρὴ μέντοι καὶ τὴν ἐνυπάρχουσαν ἰσονομίαν τῷ κόσμῳ κατανοήσαντας ἢ δεῖσαι ἢ αἰδεσθῆναι τοσούτου θεοῦ κατηγορεῖν θάνατον ·
ὑπερβάλλουσα γάρ τις τῶν τεττάρων ἀντέκτισις δυνάμεων ἰσότητος κανόσι καὶ δικαιοσύνης ὅροις σταθμωμένων τὰς ἀμοιβάς 0 .
καθάπερ γὰρ αἱ ἐτήσιοι ὧραι κύκλον ἀμείβουσιν ἀλλήλας ἀντιπαραδεχόμεναι πρὸς τὰς ἐνιαυτῶν οὐδέποτε ληγόντων περιόδους ,  εἰς  τὸν αὐτὸν τρόπον  τίθησι  καὶ τὰ στοιχεῖα τοῦ κόσμου ταῖς εἰς ἄλληλα μεταβολαῖς , τὸ παραδοξότατον .
θνῄσκειν δοκοῦντα ἀθανατίζεται δολιχεύοντα ἀεὶ καὶ τὴν αὐτὴν ὁδὸν ἄνω καὶ κάτω συνεχῶς ἀμείβοντα .
ἡ μὲν οὖν προσάντης ὁδὸς ἀπὸ γῆς ἄρχεται ·
τηκομένη γὰρ εἰς ὕδωρ  μετα  λαμβάνει τὴν μεταβολήν , τὸ δ ὕδωρ ἐξατμιζόμενον εἰς ἀέρα , ὁ δ ἀὴρ λεπτυνόμενος εἰς πῦρ 0 1 ·
ἡ δὲ κατάντης ἀπὸ κεφαλῆς , συνίζοντος μὲν πυρὸς κατὰ τὴν σβέσιν εἰς ἀέρα , συνίζοντος δ ὁπότε συνθλίβοιτο εἰς ὕδωρ ἀέρος , ὕδατος δὲ  τὴν πολλὴν ἀνάχυσιν  κατὰ τὴν εἰς γῆν πυκνουμένου μεταβολήν 0 1 .
εὖ καὶ ὁ Ἡράκλειτος ἐν οἷς φησι ·
„ ψυχῇσι θάνατος ὕδωρ γενέσθαι , ὕδατι θάνατος γῆν γενέσθαι “ 0 ·
ψυχὴν γὰρ οἰόμενος εἶναι τὸ πνεῦμα τὴν μὲν ἀέρος τελευτὴν γένεσιν ὕδατος , τὴν δὲ ὕδατος γῆς πάλιν γένεσιν αἰνίττεται , θάνατον οὐ τὴν εἰς ἅπαν ἀναίρεσιν ὀνομάζων , ἀλλὰ τὴν εἰς ἕτερον στοιχεῖον μεταβολήν 0 1 .
ἀπαραβάτου δὴ καὶ συνεχοῦς τῆς αὐτοκρατοῦς ἰσονομίας ταύτης ἀεὶ φυλαττομένης , ὥσπερ οὐκ εἰκὸς μόνον ἀλλὰ καὶ ἀναγκαῖον , ἐπεὶ τὸ μὲν ἄνισον ἄδικον , τὸ δ ἄδικον κακίας ἔγγονον , κακία δ ἐξ οἴκου τῆς ἀθανασίας πεφυγάδευται , θεῖον δέ τι διὰ τὸ μέγεθος ὁ κόσμος καὶ οἶκος θεῶν αἰσθητῶν ἀποδέδεικται , τὸ δὴ φάσκειν ὅτι φθείρεται μὴ συνορώντων ἐστὶ φύσεως εἱρμὸν καὶ πραγμάτων συνηρτημένην ἀκολουθίαν 0 1 2 .
προσφιλοτεχνοῦντες δέ τινες τῶν ἀίδιον ὑπολαμβανόντων τὸν κόσμον εἶναι καὶ τοιούτῳ πρὸς κατασκευὴν λόγῳ χρῶνται ·
φθορᾶς τέτταρας εἶναι τρόπους τοὺς ἀνωτάτω συμβέβηκε , πρόσθεσιν ἀφαίρεσιν μετάθεσιν ἀλλοίωσιν .
δυὰς μὲν οὖν προσθέσει μονάδος εἰς τριάδα φθείρεται μηκέτι μένουσα δυάς , τετρὰς δ ἀφαιρέσει μονάδος εἰς τριάδα , μεταθέσει δὲ τὸ Ι στοιχεῖον εἰς Η , ὅταν αἱ μὲν ἐγκάρσιοι παράλληλοι πρὸς ὀρθὰς διαναστῶσιν , ἡ δὲ πρὸς ὀρθὰς ἐπεζευγμένη πλαγιασθεῖσα συνάψῃ τὰς παρ  ἑκάτερα , κατ ἀλλοίωσιν δὲ μεταβάλλων οἶνος εἰς ὄξος 0 .
τῶν δὲ κατειλεγμένων τρόπων οὐδεὶς ἐφάπτεται τοῦ κόσμου τὸ παράπαν .
προστίθεσθαί τι τῷ κόσμῳ πρὸς ἀναίρεσιν 0 ;
ἀλλ οὐδέν ἐστιν ἐκτός , ὃ μὴ μέρος γέγονεν αὐτοῦ τοῦ ὅλου ·
περιέχεται γὰρ καὶ κατακρατεῖται .
ἀλλ ἀφαιρεῖσθαι 0 ;
πρῶτον μὲν τὸ ἀφαιρεθὲν πάλιν κόσμος ἔσται , τοῦ νῦν βραχύτερος ·
ἔπειτα δ  ἀμήχανον ἔξω τι σῶμα τοῦ ὅλου διαρτηθὲν τῆς συμφυίας σκεδασθῆναι 0 .
ἀλλὰ τὰ μέρη μετατίθεσθαι 0 ;
μενεῖ μὲν οὖν ἐν ὁμοίῳ τοὺς τόπους οὐκ ἐναλλάττοντα ·
οὐ γὰρ ἐποχήσεταί ποτε οὔ τε ὕδατι πᾶσα γῆ οὔ θ ὕδωρ ἀέρι οὔ τε ἀὴρ πυρί , ἀλλὰ τὰ μὲν φύσει βαρέα , γῆ καὶ ὕδωρ , τὸν μέσον ἐφέξει τόπον , γῆς μὲν θεμελίου τρόπον ὑπερειδούσης , ὕδατος δ ἐπιπολάζοντος , ἀὴρ δὲ καὶ πῦρ , τὰ φύσει κοῦφα , τὸν ἄνω , πλὴν οὐχ ὁμοίως 0 1 2 ·
ἀὴρ γὰρ πυρὸς ὄχημα γέγονε , τὸ δ ἐποχούμενον ἐξ ἀνάγκης ὑπερφέρεται .
καὶ μὴν οὐ δὲ κατ  ἀλλοίωσιν φθείρεσθαι νομιστέον ·
ἰσοκρατὴς γὰρ ἡ τῶν στοιχείων μεταβολή , τὸ δ ἰσοκρατὲς ἀκλινοῦς βεβαιότητος καὶ ἀσαλεύτου μονῆς αἴτιον 0 1 .
ἅτε μή τε πλεονεκτοῦν μή τε πλεονεκτούμενον 0 ·
ὥσθ ἡ ἀντίδοσις καὶ ἡ ἀντέκτισις τῶν δυνάμεων ἀναλογίας ἐξισουμένη κανόσιν ὑγιείας καὶ ἀτελευτήτου σωτηρίας δημιουργός 0 .
ἐξ ὧν ἀίδιος ὁ κόσμος ἀποδείκνυται .
θεόφραστος μέντοι φησὶ τοὺς γένεσιν καὶ φθορὰν τοῦ κόσμου κατηγοροῦντας ὑπὸ τεττάρων ἀπατηθῆναι τῶν μεγίστων , γῆς ἀνωμαλίας , θαλάττης ἀναχωρήσεως , ἑκάστου τῶν τοῦ ὅλου μερῶν διαλύσεως , χερσαίων φθορᾶς κατὰ γένη ζῴων .
κατασκευάζειν δὲ τὸ μὲν πρῶτον οὕτως 0 ·
εἰ μὴ γενέσεως ἀρχὴν ἔλαβεν ἡ γῆ , μέρος ὑπανεστὸς οὐδὲν ἂν ἔτι αὐτῆς ἑωρᾶτο , χθαμαλὰ δ ἤδη τὰ ὄρη πάντα ἐγεγένητο καὶ οἱ γεώλοφοι πάντες ἰσόπεδοι τῇ πεδιάδι 0 ·
τοσούτων γὰρ καθ ἕκαστον ἐνιαυτὸν ὄμβρων ἐξ ἀιδίου φερομένων , εἰκὸς ἦν τῶν διηρμένων πρὸς ὕψος τὰ μὲν χειμάρροις ἀπερρῆχθαι , τὰ δ ὑπονοστήσαντα κεχαλάσθαι , πάντα δὲ διὰ πάντων ἤδη λελειάνθαι .
νυνὶ δὲ συνεχεῖς ἀνωμαλίαι καὶ παμπόλλων ὁρῶν αἱ πρὸς αἰθέριον ὕψος ὑπερβολαὶ μηνύματ ἐστὶ τοῦ τὴν γῆν μὴ ἀίδιον εἶναι .
πάλαι γάρ , ὡς ἔφην , ἐν ἀπείρῳ χρόνῳ ταῖς ἐπομβρίαις ἀπὸ περάτων ἐπὶ πέρατα πᾶς  ἂν λεωφόρος ἐγεγένητο ·
πέφυκε γὰρ ἡ ὕδατος φύσις καὶ μάλιστα ἀπὸ ὑψηλοτάτων καταράττουσα τὰ μὲν ἐξωθεῖν τῇ βίᾳ , τὰ δὲ τῷ συνεχεῖ τῶν ψεκάδων κολάπτουσα κοιλαίνειν ὑπεργάζεσθαί τε τὴν σκληρόγεω καὶ λιθωδεστάτην ὀρυκτήρων οὐκ ἔλαττον .
καὶ μὴν ἥ γε θάλασσα , φασίν , ἤδη μεμείωται .
μάρτυρες δ αἱ νήσων εὐδοκιμώταται Ῥόδος τε καὶ Δῆλος ·
αὗται γὰρ τὸ μὲν παλαιὸν ἠφανισμέναι κατὰ τῆς θαλάττης ἐδεδύκεσαν ἐπικλυζόμεναι , χρόνῳ δ  ὕστερον ἐλαττουμένης ἠρέμα , κατ ὀλίγον ἀνίσχουσαι διεφάνησαν , ὡς αἱ περὶ αὐτῶν ἀναγραφεῖσαι μηνύουσιν ἱστορίαι .
τὴν δὲ Δῆλον καὶ Ἀνάφην ὠνόμασαν δι ἀμφοτέρων ὀνομάτων πιστούμενοι τὸ λεγόμενον , ἐπειδὴ γὰρ ἀναφανεῖσα δήλη ἐγένετο , ἀδηλουμένη καὶ ἀφανὴς οὖσα τὸ πάλαι .
διὸ καὶ Πίνδαρος ἐπὶ τῆς Δήλου φησί · "
χαῖρ  , ὦ θεοδμάτα , λιπαροπλοκάμου παίδεσσι Λατοῦς ἱμεροέστατον ἔρνος , πόντου θύγατερ , χθονὸς εὐρείας ἀκίνητον τέρας , ἅν τε βροτοὶ Δᾶλον κικλῄσκουσιν , μάκαρες δ ἐν Ὀλύμπῳ τηλέφαντον κυανέας χθονὸς ἄστρον 0 .
“ θυγατέρα γὰρ πόντου τὴν Δῆλον εἴρηκε τὸ λεχθὲν αἰνιττόμενος .
πρὸς δὲ τούτοις μεγάλων πελαγῶν μεγάλους κόλπους καὶ βαθεῖς ἀναξηρανθέντας ἠπειρῶσθαι καὶ γεγενῆσθαι τῆς παρακειμένης χώρας μοῖραν οὐ λυπρὰν σπειρομένους καὶ φυτευομένους , οἷς σημεῖ ἄττα τῆς παλαιᾶς ἐναπολελεῖφθαι θαλαττώσεως ψηφῖδάς τε καὶ κόγχας καὶ ὅσα ὁμοιότροπα πρὸς αἰγιαλοὺς εἴωθεν ἀποβράττεσθαι 0 .
εἰ δὴ μειοῦται ἡ θάλαττα , μειωθήσεται μὲν καὶ ἡ γῆ , μακραῖς δ ἐνιαυτῶν περιόδοις καὶ εἰς ἅπαν ἑκάτερον στοιχεῖον ἀναλωθήσεται , δαπανηθήσεται δὲ καὶ ὁ σύμπας ἀὴρ ἐκ τοῦ κατ ὀλίγον ἐλαττούμενος , ἀποκριθήσεται δὲ τὰ πάντα εἰς μίαν οὐσίαν τὴν πυρός .
πρὸς δὲ τὴν τοῦ τρίτου κεφαλαίου κατασκευὴν χρῶνται λόγῳ τοιῷδε ·
φθείρεται πάντως ἐκεῖνο , οὗ πάντα τὰ μέρη φθαρτά ἐστι , τοῦ δὲ κόσμου πάντα τὰ μέρη φθαρτά ἐστι , φθαρτὸς ἄρα ὁ κόσμος ἐστίν .
ὃ δ ὑπερεθέμεθα , νῦν ἐπισκεπτέον .
ποῖον μέρος τῆς γῆς , ἵνα ἀπὸ ταύτης ἀρξώμεθα , μεῖζον ἢ ἔλαττον , οὐ χρόνῳ διαλύεται 0 ;
λίθων οἱ κραταιότατοι ἆρ  οὐ μυδῶσι καὶ σήπονται καὶ κατὰ τὴν ἕξεως ἀσθένειαν  ἡ δ  ἐστὶ πνευματικὸς τόνος , δεσμὸς οὐκ ἄρρηκτος ἀλλὰ μόνον δυσδιάλυτος  θρυπτόμενοι καὶ ῥέοντες εἰς λεπτὴν τὸ πρῶτον ἀναλύονται κόνιν , εἶθ  ὕστερον δαπανηθέντες ἐξαναλοῦνται ;
τί δ  , εἰ μὴ πρὸς ἀνέμων ῥιπίζοιτο τὸ ὕδωρ , ἀκίνητον ἐαθὲν οὐχ ὑφ ἡσυχίας νεκροῦται ;
μεταβάλλει γοῦν καὶ δυσωδέστατον γίνεται , οἷα ψυχὴν ἀφῃρημένον ζῷον 0 .
ἥ γε μὴν ἀέρος φθορὰ παντί τῳ δῆλον 0 ·
νοσεῖν γὰρ καὶ φθίνειν καὶ τρόπον τινὰ ἀποθνῄσκειν πέφυκεν .
ἐπεὶ τί ἄν τις μὴ στοχασάμενος ὀνομάτων εὐπρεπείας ἀλλὰ τ ἀληθοῦς εἴποι λοιμὸν εἶναι πλὴν ἀέρος θάνατον τὸ οἰκεῖον πάθος ἀναχέοντος ἐπὶ φθορᾷ πάντων ὅσα ψυχῆς μεμοίραται ;
τί χρὴ μακρηγορεῖν περὶ πυρός ;
ἀτροφῆσαν γὰρ αὐτίκα σβέννυται , χωλόν , ᾗ φασιν οἱ ποιηταί , γεγονὸς ἐξ ἑαυτοῦ ·
διὸ σκηριπτόμενον ὀρθοῦται κατὰ τὴν τῆς ἀναφθείσης ὕλης μονήν , ἐξαναλωθείσης δ ἀφανίζεται .
τὸ παραπλήσιον μέντοι καὶ τοὺς κατὰ τὴν Ἰνδικὴν δράκοντάς φασι πάσχειν ·
ἀνέρποντας γὰρ ἐπὶ τὰ μέγιστα τῶν ζῴων , ἐλέφαντας , περὶ νῶτα καὶ νηδὺν ἅπασαν εἱλεῖσθαι , φλέβα δ ἣν ἂν τύχῃ διελόντας ἐμπίνειν τοῦ αἵματος , ἀπλήστως ἐπισπωμένους βιαίῳ πνεύματι καὶ συντόνῳ ῥοίζῳ 0 ·
μέχρι μὲν οὖν τινος ἐξαναλουμένους ἐκείνους ἀντέχειν ὑπ ἀμηχανίας ἀνασκιρτῶντας καὶ τῇ προνομαίᾳ τὴν πλευρὰν τύπτοντας ὡς καθιξομένους τῶν δρακόντων , εἶτα ἀεὶ κενουμένου τοῦ ζωτικοῦ , πηδᾶν μὲν μηκέτι δύνασθαι , κραδαινομένους δ  ἑστάναι , μικρὸν δ ὕστερον καὶ τῶν σκελῶν ἐξασθενησάντων , κατασεισθέντας ὑπὸ λιφαιμίας ἀποψύχειν , πεσόντας δὲ τοὺς αἰτίους τοῦ θανάτου συναπολλύναι τρόπῳ τοιῷδε ·
μηκέτ  ἔχοντες τροφὴν οἱ δράκοντες ὃν περιέθεσαν δεσμὸν ἐπιχειροῦσιν ἐκλύειν ἀπαλλαγὴν ἤδη ποθοῦντες , ὑπὸ δὲ τοῦ βάρους τῶν ἐλεφάντων θλιβόμενοι πιέζονται , καὶ πολὺ μᾶλλον ἐπειδὰν τύχῃ στέριφον καὶ λιθῶδες τὸ ἔδαφος 0 ·
ἰλυσπώμενοι γὰρ καὶ πάντα ποιοῦντες εἰς διάλυσιν , ὑπὸ τῆς τοῦ πιέσαντος βίας πεδηθέντες , ἑαυτοὺς πολυτρόπως ἐν ἀμηχάνοις καὶ ἀπόροις γυμνάσαντες ἐξασθενοῦσι καὶ καθάπερ οἱ καταλευσθέντες ἢ τείχους αἰφνίδιον ἐπενεχθέντος προκαταληφθέντες , οὐδ  ὅσον ἀνακύψαι δυνάμενοι 0 .
πνιγῇ τελευτῶσιν .
εἰ δὴ τῶν μερῶν ἕκαστον τοῦ κόσμου φθορὰν ὑπομένει , δῆλον ὅτι καὶ ὁ ἐξ αὐτῶν παγεὶς κόσμος ἄφθαρτος οὐκ ἔσται 0 .
τὸν δὲ τέταρτον καὶ λοιπὸν λόγον ἀκριβωτέον ὧδε , φασίν ·
εἰ ὁ κόσμος ἀίδιος ἦν , ἦν ἂν καὶ τὰ ζῷα ἀίδια καὶπολύ γε μᾶλλον τὸ τῶν ἀνθρώπων γένος , ὅσῳ καὶ τῶν ἄλλων ἄμεινον 0 .
ἀλλὰ καὶ ὀψίγονον φανῆναι τοῖς βουλομένοις ἐρευνᾶν τὰ φύσεως 0 ·
εἰκὸς γὰρ μᾶλλον δ  ἀναγκαῖον ἀνθρώποις συνυπάρξαι τὰς τέχνας ὡς ἂν ἰσήλικας , οὐ μόνον ὅτι λογικῇ φύσει τὸ ἐμμέθοδον οἰκεῖον , ἀλλὰ καὶ ὅτι ζῆν ἄνευ τούτων οὐκ ἔστιν 0 1 .
ἴδωμεν οὖν τοὺς ἑκάστων χρόνους ἀλογήσαντες τῶν ἐπιτραγῳδουμένων θεοῖς μύθων * * * εἰ δὲ μὴ ἀίδιος ἄνθρωπος , οὐ δ ἄλλο τι ζῷον , ὥστ οὐδ  αἱ δεδεγμέναι ταῦτα χῶραι , γῆ καὶ ὕδωρ καὶ ἀήρ 0 1 ·
ἐξ ὧν τὸ φθαρτὸν εἶναι τὸν κόσμον δῆλόν ἐστιν .
ἀναγκαῖον δὲ πρὸς τὴν τοσαύτην εὑρεσιλογίαν ἀπαντῆσαι , μή τις τῶν ἀπειροτέρων ἐνδοὺς ὑπαχθῇ 0 ·
καὶ ἀρκτέον γε τῆς ἀντιρρήσεως ἀφ οὗ καὶ τῆς ἀπάτης οἱ σοφισταί 0 .
τὰς ἀνωμαλίας οὐκέτ ἐχρῆν εἶναι τῆς γῆς , εἴπερ ἀίδιος ἦν ὁ κόσμος ;
διὰ τί , ὦ γενναῖοι 0 ;
φήσουσι γὰρ ἕτεροι παρελθόντες , ὅτι δένδρων οὐδὲν αἱ φύσεις τῶν ὀρῶν διαφέρουσιν , ἀλλὰ καθάπερ ἐκεῖνα καιροῖς μέν τισι φυλλορροεῖ καιροῖς δὲ πάλιν ἀνηβᾷ  διὸ καὶ τὸ ποιητικὸν εὖ εἴρηται „ φύλλα τὰ μέν τ ἄνεμος χαμάδις χέει , ἄλλα δέ θ ὕλη τηλεθόωσα φύει , ἔαρος δ ἐπιγίγνεται ὥρη “  , τὸν αὐτὸν τρόπον καὶ τῶν ὀρῶν τὰ μὲν ἀποθραύεται μέρη , τὰ δὲ προσφύεται 0 .
μακροῖς δὲ χρόνοις ἡ πρόσφυσις καθίσταται γνώριμος , διότι τὰ μὲν δένδρα ὠκυτέρᾳ χρώμενα τῇ φύσει θᾶττον καταλαμβανομένην ἔχει τὴν ἐπίδοσιν , τὰ δ ὄρη βραδυτέρᾳ , διὸ καὶ τὰς ἐκφύσεις αὐτῶν αἰσθητὰς ὅτι μὴ χρόνῳ μακρῷ μόλις εἶναι συμβέβηκεν 0 .
ἐοίκασί γε τὸν τρόπον τῆς γενέσεως αὐτῶν ἀγνοεῖν , ἐπεὶ κ ἂν ἴσως αἰδεσθέντες ἡσύχασαν .
φθόνος δ οὐδεὶς ἀναδιδάσκειν 0 ·
ἔστι δ οὔ τε νέον τὸ λεγόμενον οὔ τε ῥήμαθ ἡμῶν , ἀλλὰ παλαιὰ σοφῶν ἀνδρῶν , οἷς οὐδὲν ἀδιερεύνητον τῶν εἰς ἐπιστήμην ἀναγκαίων ἀπολέλειπται .
ὅταν τὸ κατακεκλεισμένον ἐν τῇ γῇ πυρῶδες ἄνω τῇ τοῦ πυρὸς ἐλαύνηται φυσικῇ δυνάμει , πρὸς τὸν οἰκεῖον τόπον στείχει , κ ἄν τινος λάβηται βραχείας ἀναπνοῆς , ἄνω μὲν συνανασπᾷ πολλὴν τῆς γεώδους οὐσίας , ὅσην ἂν οἷόν τε ᾖ , ἔξω δ ἐπιγενόμενον φέρεται βραδύτερον ,  ἢ  καὶ μέχρι πολλοῦ συμπαρελθεῖν βιασθεῖσα , πρὸς μήκιστον ἀρθεῖσα ὕψος , στέλλεται κορυφουμένη καὶ πρὸς ὀξεῖαν ἀποτελευτᾷ κορυφὴν τὸ πυρὸς σχῆμα μιμουμένη .
γίνεται γὰρ τοῦ κουφοτάτου καὶ βαρυτάτου τότε , τῶν φύσει ἀντιπάλων , ἀναγκαία συρραξάντων διαμάχη , πρὸς τὴν οἰκείαν ἑκατέρου χώραν ἐπειγομένου καὶ πρὸς τὸ βιαζόμενον ἀντιτείνοντος ·
τὸ μὲν δὴ πῦρ συνανέλκον γῆν ὑπὸ τοῦ περὶ αὐτὴν νευστικοῦ βρίθειν ἀναγκάζεται , ἡ δὲ γῆ κατωτάτω ταλαντεύουσα τῷ τοῦ πυρὸς ἀνωφοίτῳ συνεπελαφρισθεῖσα μετέωρος ἐξαίρεται καὶ κρατηθεῖσα μόλις ὑπὸ δυνατωτέρας τῆς ἐπικουφιζούσης ἰσχύος ἄνω πρὸς τὴν τοῦ πυρὸς ἕδραν ὠθεῖται κἀνίσταται .
τί οὖν θαυμαστόν , εἰ μὴ τὰ ὄρη ταῖς τῶν ὑετῶν φοραῖς ἐξανήλωται , τῆς συνεχούσης αὐτὰ δυνάμεως , ὑφ ἧς καὶ διανίσταται , μάλα παγίως καὶ κραταιῶς ἐνειλημμένης 0 ;
λυθέντος γὰρ δεσμοῦ τοῦ συνέχοντος , εἰκὸς ἦν διαλυθῆναι καὶ πρὸς ὕδατος σκεδασθῆναι , δυνάμει δὲ σφιγγόμενα τῇ τοῦ πυρὸς στεγανώτερον πρὸς τὰς τῶν ὑετῶν φορὰς ἀντέχει .
ταῦτα μὲν οὖν ἡμῖν λελέχθω περὶ τοῦ τὴν ἀνωμαλίαν τῆς γῆς πίστιν οὐκ εἶναι γενέσεως καὶ φθορᾶς κόσμου .
πρὸς δὲ τὸ ἀπὸ τῆς μειώσεως τῆς θαλάττης ἐπιχειρηθὲν ἐκεῖνο δεόντως ἂν λέγοιτο ·
μὴ τὰς ἀνασχούσας νήσους αὐτὸ μόνον ἀεὶ μη δ εἴ τινες ἀποτομαὶ κατακλυζόμεναι τὸ πάλαι χρόνοις αὖθις ἠπειρώθησαν σκοπεῖτε  φυσιολογίας γὰρ ἀντίπαλον φιλονεικία τριπόθητον ἡγουμένης ἀλήθειαν ἰχνηλατεῖν  , ἀλλὰ πολυπραγμονεῖτε καὶ τ οὐναντίον , ὅσαι μὲν ἐν ἠπείροις οὐ παράλιοι μόνον ἀλλὰ καὶ μεσόγειοι μοῖραι κατεπόθησαν , ὅση δὲ χέρσος θαλαττωθεῖσα μυριοφόροις ναυσὶν ἐμπλεῖται 0 .
ἢτὴν περὶ τὸν ἱερώτατον Σικελικὸν πορθμὸν ᾀδομένην ἱστορίαν ἀγνοεῖτε ;
ἦν μὲν γὰρ τὸ παλαιὸν ἠπείρῳ Ἰταλίᾳ Σικελία συνάπτουσα , μεγάλων δὲ τῶν παρ ἑκάτερα πελαγῶν βιαίοις πνεύμασιν ἐξ ἐναντίας ἐπιδραμόντων , ἡ μεθόριος ἐπεκλύσθη καὶ ἀνερράγη , παρ ἣν καὶ πόλις ἐπώνυμος τοῦ πάθους Ῥήγιον κτισθεῖσα ὠνομάσθη .
καὶ τ οὐναντίον οὗ προσεδόκησεν ἄν τις ἀπέβη ·
συνεζεύχθη μὲν γὰρ τὰ τέως διεστῶτα πελάγη κατὰ τὴν σύρρυσιν ἑνωθέντα , ἡ δὲ ἡνωμένη γῆ τῷ μεθορίῳ πορθμῷ διεζεύχθη , παρ ὃν ἤπειρος οὖσα Σικελία νῆσος ἐβιάσθη γενέσθαι .
πολλὰς δὲ καὶ ἄλλας λόγος τῆς θαλάττης ὑπερσχούσης ἠφανίσθαι πόλεις καταποθείσας , ἐπεὶ καὶ κατὰ Πελοπόννησόν φασι τρεῖς " Αἴγειραν Βοῦράν τε καὶ ὑψηλὴν Ἑλίκειαν , τείχεσιν ἣ τάχ ἔμελλε περὶ βρύα μυρία φύσειν “ , εὐδαίμονας τὸ πάλαι γενομένας πολλῇ τοῦ πελάγους ἐπικλυσθῆναι φορᾷ .
ἡ δὲ Ἀτλαντὶς νῆσος , „ ἅμα Λιβύης καὶ Ἀσίας μείζων “ , ᾗ φησιν ἐν Τιμαίῳ Πλάτων , ἡμέρᾳ μιᾷ καὶ νυκτὶ „ σεισμῶν ἐξαισίων καὶ κατακλυσμῶν γενομένων δῦσα κατὰ τῆς θαλάττης ἐξαίφνης ἠφανίσθη “ , γενομένη πέλαγος , οὐ πλωτόν , ἀλλὰ βαραθρῶδες .
οὐδὲν οὖν εἰς τὸ φθείρεσθαι τὸν κόσμον ἡ πλασθεῖσα τῷ λόγῳ μείωσις τῆς θαλάττης συνεργεῖ ·
φαίνεται γὰρ ὧν μὲν ἐξαναχωροῦσα , τὰ δ ἐπικλύζουσα .
ἐχρῆν δὲ μὴ θάτερον τῶν γινομένων ἀλλὰ συνάμφω θεωροῦντας ἐπικρίνειν , ἐπεὶ κ ἀν τοῖς περὶ βίον ἀμφισβητήμασιν ὁ νόμιμος δικαστής , πρὶν  παρὰ  τῶν ἀντιδίκων ἀκοῦσαι , γνώμην οὐκ ἀποφανεῖται .
καὶ μὴν ὁ τρίτος λόγος ἐξ ἑαυτοῦ διελέγχεται , μὴ ὑγιῶς ἐρωτηθεὶς ἀπὸ τῆς εὐθὺς ἐν ἀρχῇ φάσεως .
οὐ γὰρ δήπουθεν οὗ πάντα τὰ μέρη φθείρεται φθαρτόν ἐστιν ἐκεῖνο , ἀλλ οὗ πάντα τὰ μέρη ἅμα καὶ ἐν τ αὐτῷ καὶ ἀθρόα κατὰ τὸν αὐτὸν χρόνον , ἐπεὶ καὶ ἄκρον ἀποκοπείς τις δάκτυλον ζῆν οὐ κεκώλυται , εἰ δὲ τὴν κοινωνίαν τῶν μερῶν καὶ μελῶν πᾶσαν , αὐτίκα τελευτήσει 0 .
τὸν αὐτὸν οὖν τρόπον , εἰ μὲν συλλήβδην ἁπαξάπαντα τὰ στοιχεῖα ὑφ ἕνα καιρὸν ἠφανίζετο , φάσκειν ἐνδέχεσθαι τὸν κόσμον φθορὰν ἦν ἀναγκαῖον ·
εἰ δ ἕκαστον ἰδίᾳ πρὸς τὴν τοῦ γείτονος μεταβάλλει φύσιν , ἀθανατίζεται μᾶλλον ἢ φθείρεται κατὰ τὸ φιλοσοφηθὲν ὑπὸ τοῦ τραγικοῦ „ θνῄσκει δ οὐδὲν τῶν γιγνομένων , διακρινόμενον δ ἄλλο πρὸς ἄλλο μορφὴν ἑτέραν ἀπέδειξεν .
“ Παντελής γε μὴν εὐήθεια τὸ γένος τῶν ἀνθρώπων ἀπὸ τῶν τεχνῶν ἐξετάζεσθαι 0 ·
τῇ γὰρ περὶ τὸν λόγον ἀτοπίᾳ τις ἀκολουθήσας νέον τὸν κόσμον ἀποφανεῖ κομιδῇ μόλις πρὸ χιλίων παγέντα ἐνιαυτῶν , ἐπεὶ καὶ οὓς παρειλήφαμεν τῶν ἐπιστημῶν εὑρετὰς τὸν λεχθέντα τῶν ἐνιαυτῶν ἀριθμὸν οὐχ ὑπερβάλλουσιν .
εἰ δὲ δὴ καὶ λεκτέον τὰς τέχνας ἰσήλικας ἀνθρώπων γένει , μεθ ἱστορίας φυσικῆς ἀλλ οὐκ ἀπερισκέπτως καὶ ῥᾳθύμως λεκτέον .
ἡ δ ἱστορία τίς 0 ;
φθοραὶ τῶν κατὰ γῆν , οὐκ ἀθρόων ἁπάντων ἀλλὰ τῶν πλείστων , δυσὶ ταῖς μεγίσταις αἰτίαις ἀνατίθενται , πυρὸς καὶ ὕδατος ἀλέκτοις φοραῖς ·
κατασκήπτειν δ ἑκατέραν ἐν μέρει φασὶν ἐν πάνυ μακραῖς ἐνιαυτῶν περιόδοις .
ὅταν μὲν οὖν ἔμπρησις καταλαμβάνῃ , ῥεῦμα αἰθερίου πυρὸς ἄνωθεν ἐκχεόμενον πολλαχῇ σκεδάννυσθαι , μεγάλα κλίματα τῆς οἰκουμένης ἐπιτρέχον ·
ὅταν δὲ κατακλυσμός , ἅπασαν τὴν ὕδατος  κατομβρίαν  κατασύρειν φύσιν , αὐθιγενῶν καὶ χειμάρρων ποταμῶν οὐ πλημμυρούντων μόνον ἀλλὰ καὶ τὸ καθεστὸς προσυπερβαλλόντων τῆς ἐπιβάσεως καὶ τὰς ὄχθας ἢ τῇ βίᾳ παραρρηγνύντων ἢ ὑπερπηδώντων ἀναβάσει τῇ πρὸς μήκιστον ὕψος 0 1 ·
ὅθεν ὑπερβλύσαντας εἰς τὴν παρακειμένην ἀναχεῖσθαι πεδιάδα , τὴν δὲ τὸ μὲν πρῶτον εἰς μεγάλας λίμνας διανέμεσθαι , πρὸς τὰ κοιλότερα ἀεὶ τοῦ ὕδατος συνίζοντος , αὖθις δ ἐπιρρέοντος καὶ τοὺς μεθορίους ἰσθμοὺς κατακλύζοντος , οἷς διεκρίνοντο αἱ λίμναι , εἰς μέγεθος ἀχανοῦς πελάγους κατὰ τὴν πολλῶν ἕνωσιν ἀποκρίνεσθαι .
πρὸς δὲ μαχομένων δυνάμεων ἐν μέρει τοὺς ἐν τοῖς ἐναντίοις οἰκοῦντας τόποις ἀπόλλυσθαι , πυρὶ μὲν τοὺς ἐν ὄρεσι καὶ γεωλόφοις καὶ δυσύδροις χωρίοις , ἅτ οὐκ ἔχοντας φύσει πυρὸς ἀμυντήριον ἄφθονον ὕδωρ , ἔμπαλιν δ ὕδατι τοὺς παρὰ ποταμοῖς ἢ λίμναις ἢ θαλάττῃ 0 1 2 ·
γειτόνων γὰρ ἅπτεσθαι φιλεῖ τὰ κακὰ πρώτων ἢ καὶ μόνων .
κατὰ δὴ τοὺς λεχθέντας τρόπους δίχα μυρίων ἄλλων βραχυτέρων φθειρομένου τοῦ πλείστου μέρους ἀνθρώπων , ἐπιλείπειν ἐξ ἀνάγκης καὶ τὰς τέχνας 0 ·
δίχα γὰρ τοῦ μεθοδεύοντος οὐκ εἶναι καθ  αὑτὴν ἰδεῖν ἐπιστήμην .
ἐπειδὰν δὲ αἱ μὲν κοιναὶ νόσοι χαλάσωσιν , ἄρξηται δὲ ἀνηβᾶν καὶ βλαστάνειν τὸ γένος ἐκ τῶν μὴ προκαταληφθέντων τοῖς ἐπιβρίσασι δεινοῖς , ἄρχεσθαι καὶ τὰς τέχνας πάλιν συνίστασθαι , οὐ τότε πρῶτον γενομένας , ἀλλὰ τῇ μειώσει τῶν ἐχόντων ὑποσπανισθείσας .
ἃ μὲν οὖν περὶ ἀφθαρσίας τοῦ κόσμου παρειλήφαμεν , εἴρηται κατὰ δύναμιν .
τὰς δὲ πρὸς ἕκαστον ἐναντιώσεις ἐν τοῖς ἔπειτα δηλωτέον .
δεύτερος μετὰ Σηιανὸν Φλάκκος Ἀουίλλιος διαδέχεται τὴν κατὰ τῶν Ἰουδαίων ἐπιβουλήν , σύμπαν μὲν ἀδικῆσαι τὸ ἔθνος ὥσπερ ἐκεῖνος ἄντικρυς οὐ δυνηθείς  ἐλάττους γὰρ εἶχε τὰς εἰς τοῦτ ἀφορμάς  , ἐφ ὅσους δ ἔφθανεν , ἀθρόους ἀνηκέστοις περιέπειρε κακοῖς 0 .
οὐ μὴν ἀλλὰ καὶ μέρει δόξας ἐπιτίθεσθαι τὴν ἐπιβουλὴν ἐξέτεινεν ἐπιὼν τοὺς πανταχοῦ πάντας διὰ τέχνης τὸ πλέον ἢ δυνάμεως 0 ·
οἷς γὰρ ἰσχὺς οὐ πρόσεστι τῶν τὰς φύσεις τυραννικῶν , πανουργίαις τὰς ἐπιβουλὰς κατορθοῦσιν .
ὁ Φλάκκος οὖν οὗτος ἐν τοῖς ἑταίροις κριθεὶς παρὰ Τιβερίῳ Καίσαρι μετὰ τὴν Ἱβήρου τελευτήν , ὃς ἐπετέτραπτο Αἴγυπτον , καθίσταται τῆς Ἀλεξανδρείας καὶ τῆς χώρας ἐπίτροπος , ἄνθρωπος ἐν ἀρχῇ μυρία καλοκαγαθίας ὅσα τῷ δοκεῖν ἐξενεγκὼν δείγματα 0 ·
πυκνός τε γὰρ ἦν καὶ συνεχὴς καὶ ὀξὺς νοῆσαι καὶ τὰ βουλευθέντα πρᾶξαι καὶ προχειρότατος εἰπεῖν καὶ πρὸ τοῦ λεγομένου τὸ ἡσυχαζόμενον αἰσθέσθαι 0 .
παντάπασιν οὖν ὀλίγῳ χρόνῳ τῶν κατὰ τὴν Αἴγυπτον πραγματειῶν ἐθὰς γίνεται ·
πολύτροποι δ εἰσὶ καὶ ποικίλαι , μόλις τοῖς ἐκ πρώτης ἡλικίας τὸ ἔργον ἐπιτήδευμα πεποιημένοις γνωριζόμεναι .
περιττὸς ὄχλος ἦσαν οἱ γραμματεῖς , ἤδη πρὸς πάντα μικρὰ καὶ μεγάλα φθάνοντος αὐτοῦ ταῖς ἐμπειρίαις , ὡς μὴ μόνον ὑπερβαλεῖν ἀλλὰ χάριν ἀκριβείας ἀντὶ γνωρίμου διδάσκαλον γεγενῆσθαι τῶν τέως ὑφηγητῶν .
καὶ ὅσα μὲν περὶ λογισμοὺς καὶ τὴν τῶν προσοδευομένων κατώρθου διοίκησιν , εἰ καὶ μεγάλα καὶ ἀναγκαῖα ἦν , ἀλλ οὐδέν γε δεῖγμα ψυχῆς ὑπέφαινεν ἡγεμονικῆς , ἃ δὲ λαμπροτέραν καὶ βασιλικὴν ἐδήλου φύσιν , μετὰ πλείονος παρρησίας ἐπεδείκνυτο ·
οἷον σεμνότερον ἦγεν αὑτόν  ἄρχοντι δὲ λυσιτελέστατον ὁ τῦφος  , ἐδίκαζε τὰ μεγάλα μετὰ τῶν ἐν τέλει , τοὺς ὑπεραύχους καθῄρει , μιγάδων καὶ συγκλύδων ἀνθρώπων ὄχλον ἐκώλυεν ἐπισυνίστασθαι 0 ·
τάς τε ἑταιρείας καὶ συνόδους , αἳ ἀεὶ ἐπὶ προφάσει θυσιῶν εἱστιῶντο τοῖς πράγμασιν ἐμπαροινοῦσαι , διέλυε τοῖς ἀφηνιάζουσιν ἐμβριθῶς καὶ εὐτόνως προσφερόμενος .
εἶτ  ἐπειδὴ τὴν πόλιν καὶ τὴν χώραν ἀνέπλησεν εὐνομίας , ἐν μέρει πάλιν ταῖς στρατιωτικαῖς δυνάμεσιν ἐφήδρευεν ἐκτάττων , συγκροτῶν , γυμνάζων πεζούς , ἱππεῖς , τοὺς τῆς κούφης ὁπλίσεως , τοὺς ἡγεμόνας , ἵνα μὴ τὰς μισθοφορὰς τῶν στρατιωτῶν ἀφαιρούμενοι πρὸς λῃστείας καὶ ἁρπαγὰς αὐτοὺς ἀλείφωσι , πάλιν τῶν στρατιωτῶν ἕκαστον , ἵνα μηδὲν ἔξω τῶν κατὰ τὴν στρατείαν περιεργάζηται μεμνημένος , ὅτι τέτακται καὶ τὴν εἰρήνην διαφυλάττειν .
ἴσως δ ἄν τις εἴποι ·
„ σὺ δ  , ὦ οὗτος , ἐγνωκὼς ἀνθρώπου κατηγορεῖν ἔγκλημα μὲν οὐδὲν διεξῆλθες , μακροὺς δ ἐπαίνους συνείρεις ·
μὴ ἄρα παραπαίεις καὶ μέμηνας ;
“  οὐ μέμηνα , ὦ οὗτος , οὐ δ ἠλίθιός τίς εἰμι , ὡς μὴ δύνασθαι πράγματος ἀκολουθίαν ἰδεῖν .
ἐπαινῶ τὸν Φλάκκον , οὐκ ἐπειδὴ προσῆκεν ἐχθρὸν ἐγκωμιάζειν , ἀλλ ἵν  αὐτοῦ τὴν μοχθηρίαν ἀριδηλοτέραν παραστήσω ·
τῷ μὲν γὰρ ἀγνοίᾳ τοῦ κρείττονος διαμαρτάνοντι συγγνώμη δίδοται , ὁ δ ἐξ ἐπιστήμης ἀδικῶν ἀπολογίαν οὐκ ἔχει προεαλωκὼς ἐν τῷ τοῦ συνειδότος δικαστηρίῳ .
ἑξαετίαν γὰρ τὴν ἐπικράτειαν λαβὼν πέντε μὲν ἔτη τὰ πρῶτα , ζῶντος Τιβερίου Καίσαρος , τήν τε εἰρήνην διεφύλαξε καὶ οὕτως εὐτόνως καὶ ἐρρωμένως ἀφηγήσατο , ὡς τοὺς πρὸ αὐτοῦ πάντας ὑπερβαλεῖν .
τῷ δ ὑστάτῳ , Τιβερίου μὲν τελευτήσαντος , Γαΐου δ ἀποδειχθέντος αὐτοκράτορος , ὑφιέναι καὶ χαλᾶν ἤρξατο τὰ πάντα εἴ τε διὰ τὸ ἐπὶ Τιβερίῳ βαρύτατον πένθος  δῆλος γὰρ ἦν ὡς ἐπ οἰκειοτάτῳ περιπαθῶν ἔκ τε τῆς συνεχοῦς κατηφείας καὶ τῆς τῶν δακρύων φορᾶς , ἃ καθάπερ ἀπὸ πηγῆς ἀπαύστως ἐξεχεῖτο  εἴ τε καὶ κακόνους ὢν τῷ διαδόχῳ διὰ τὸ τὴν τῶν γνησίων πρὸ τῆς τῶν θετῶν τεθεραπευκέναι μερίδα εἴ τε καὶ τῶν συνεπιθεμένων τῇ Γαΐου μητρί , καθ ὃν χρόνον εἶχε τὰς αἰτίας ἐφ αἷς ἀνῃρέθη , γεγονὼς καὶ διὰ φόβον ἁλώσεως ἐπιλελησμένος 0 1 .
καὶ μέχρι μέν τινος ἔτ ἀντεῖχε μὴ κατὰ τὸ παντελὲς μεθιέμενος τὴν τῶν πραγμάτων ἀντίληψιν .
ὡς δ  ἤκουσε τὸν Τιβερίου μὲν υἱωνὸν κοινωνὸν δὲ τῆς ἀρχῆς ἀναιρεθέντα Γαΐου κελεύσαντος , ἀλέκτῳ πληγεὶς συμφορᾷ καταβαλὼν ἑαυτὸν ἀχανὴς ἔκειτο , τῆς διανοίας πολὺ πρότερον ἀπειρηκυίας καὶ παρειμένης αὐτῷ .
ζῶντος μὲν γὰρ τοῦ μειρακίου τὰ ζώπυρα τῆς ἰδίας σωτηρίας οὐκ ἀπεγίνωσκεν , ἀποθανόντος δὲ συντεθνάναι καὶ τὰς οἰκείας ἐλπίδας ἔδοξεν , εἰ καὶ μικρά τις ἀπελείπετο αὔρα βοηθείας , ἡ πρὸς Μάκρωνα φιλία τὰ σύμπαντα παρὰ Γαΐῳ κατ ἀρχὰς δυνηθέντα καὶ πλείστην μοῖραν ὡς λόγος εἰσενεγκάμενον αὐτῷ πρὸς τὸ τυχεῖν τῆς ἡγεμονίας καὶ ἔτι μᾶλλον πρὸς τὸ σωθῆναι , πολλάκις μὲν ἐκποδὼν ποιήσασθαι τὸν Γάιον διανοηθέντος Τιβερίου ὡς κακοήθη καὶ οὐ πεφυκότα πρὸς ἀρχήν , καὶ ἅμα διὰ τὸν ἐπὶ τῷ υἱωνῷ φόβον  ἐδεδίει γάρ , μὴ παρανάλωμα γένηται τελευτήσαντος αὐτοῦ  , πολλάκις δὲ τοῦ Μάκρωνος τὰς ὑπονοίας ὑπεξαιρουμένου καὶ τὸν Γάιον ἐπαινοῦντος ὡς ἁπλοῦν καὶ ἀπόνηρον καὶ κοινωνικὸν καὶ τοῦ ἀνεψιοῦ μάλιστα ἡττημένον , ὡς ἢ μόνῳ ἂν ἐθελῆσαι παραχωρῆσαι τὴν ἡγεμονίαν ἢ πάντως τὰ πρωτεῖα 0 1 2 .
ὑφ  ὧν ἀπατηθεὶς ἔλαθεν ἄσπονδον ἐχθρὸν ἑαυτῷ καὶ υἱωνῷ καὶ γένει καὶ παρακλήτῳ Μάκρωνι καὶ πᾶσιν ἀνθρώποις καταλιπών .
ἐπειδὴ γὰρ ὁ Μάκρων ὁρῶν αὐτὸν ἐκδιαιτώμενον καὶ ἀχαλίνοις ταῖς ὁρμαῖς , ἐφ ἃ ἂν τύχῃ καὶ ὡς ἂν τύχῃ , χρώμενον ἐνουθέτει καὶ παρηγόρει νομίζων ἐκεῖνον εἶναι Γάιον τόν , ἡνίκ ἔτ  ἔζη Τιβέριος , ἐπιεικῆ καὶ πειθαρχικόν , ὁ κακοδαίμων εὐνοίας περιττῆς ἔδωκε τὰς ἀνωτάτω δίκας πανοίκιος αὐτῇ γυναικὶ καὶ τέκνοις συναναιρεθεὶς ὡς περιττὸν ἄχθος καὶ παρενόχλημα 0 .
καὶ γὰρ ὁπότε πόρρωθεν αὐτὸν ἀφικνούμενον ἴδοι , τοιαῦτα πρὸς τοὺς συνόντας διεξῄει ·
„ μὴ μειδιῶμεν , κατηφῶμεν ·
ὁ νουθετητὴς παραγίνεται , ὁ αὐθέκαστος , ὁ ἀνδρὸς τελείου καὶ αὐτοκράτορος ἀρξάμενος νῦν εἶναι παιδαγωγός , ὅτε καὶ τοὺς ἐκ πρώτης ἡλικίας ὁ καιρὸς ἀπήλασε καὶ διέζευξεν .
“ Ἐπεὶ δ οὖν καὶ τοῦτον ἔγνω προσανῃρημένον ὁ Φλάκκος , τὴν λοιπὴν ἐλπίδα κατὰ τὸ παντελὲς ἀπεγνώκει καὶ οὐκέθ ὁμοίως ἀντιλαμβάνεσθαι τῶν πραγμάτων οἷός τε ἦν ἐξασθενῶν καὶ διαρρέων τὴν γνώμην .